અમદાવાદ: અમદાવાદ મ્યુનિસિપલ કમિશ્નર વિજય નહેરાએ ડેપ્યુટી મ્યુનિસિપલ કમિશ્નરને આદેશ આપ્યો છે કે, ફેરિયાઓને જગ્યા ખાલી કરાવતાં પહેલા દરેક વોર્ડમાં એક પ્લોટ શોધે જ્યાં ફેરિયાઓનું સ્થાનાંતર કરી શકાય. મંગળવારે ડિપાર્ટમેન્ટની આંતરિક મીટિંગમાં વિજય નહેરાએ ફેરિયાને હટાવવાની કામગીરી નિયંત્રણમાં રહીને કરવાની સૂચના આપી છે. નહેરાએ અધિકારીઓને જણાવ્યું છે કે, ટ્રાફિકને નડતરરૂપ હોય તો જ ફેરિયાઓને હટાવવા.